armvectores/hy_wikipedia_2023 huggingface dataset:
Թաուերի արքայազններ

Թաուերի արքայազններ՝ Էդուարդ V (1470 թվականի նոյեմբերի 4-1483?) և նրա եղբայրը՝ Ռիչարդ Յորք (1473 թվականի օգոստոս 17-1483?), Անգլիայի թագավոր Էդուարդ IV-ի և Էլիզաբեթ Վուդվիլի որդիները։


== Իրադարձություն ==
1483 թվականին անգլիական խորհրդարանը օրենք հրապարակեց, որը հայտնի է որպես Titulus Regius[en]․ այն երկու արքայազններին հայտարարեց ապօրինի։ Անգլիայի թագավոր դարձած արքայազնների հորեղբայրը՝Ռիչարդ IIIը, նրանց տեղավորեց այդ ժամանակ նախկին թագավորական նստավայր լոնդոնյան Թաուերում։ 1483 թվականի ամառվանից հետո արքայազնների մասին ոչ մի տեղեկություն չի եղել, նրանց հետագա ճակատագիրը հայտնի չէ։ Ենթադրվում է, որ նրանք մահացել են կամ սպանվել են Թաուերում։
1674 թվականին մատուռ տանող աստիճանների տակ գտնվող Սպիտակ աշտարակում վերանորոգման աշխատանքների ժամանակ երկու մանկական կմախք է հայտնաբերվել։ Այդ ժամանակ դրանք համարել են երկու արքայազնների մնացորդները, և Չարլզ II-ը հրամայել է տեղափոխել Վեստմինստերյան աբբայություն։ 1933 թվականին գերեզմանը բացվել է՝ հույս ունենալով ժամանակակից գիտության օգնությամբ որոշել, թե պատկանե՞լ են արդյոք աճյունները արքայազններին, բայց պարզել չի հաջողվել երեխաների տարիքը և սեռը։


== Սպանության վարկածներ ==
 Ըստ մինչև վերջերս առավել տարածված վարկածի (այժմ այն ակտիվորեն վիճարկվում է)՝ արքայազնները սպանվել են Ռիչարդ III-ի հրամանով, ով ավելի վաղ հասել էր տղաներին անգլիական թագի նկատմամբ իրենց իրավունքից զրկելուն և նրանց գերի էր պահում Թաուերում։ Սպանության հետևում կարող էին կանգնել նաև Ռիչարդին ծառայության մեջ նվիրված ասպետ սըր Ջեյմս Տիրրելլը, որը 1502 թվականին կտտանքների տակ խոստովանել է արքայազնների սպանությունը, և Ռիչարդի աջ ձեռք՝ դուքս Բեքինգհեմը։ Կա նաև վարկած, որ արքայազնները սպանվել են 1485 թվականից հետո Հենրի VII-ի հրամանով, որը որպես անգլիական միապետ, հանուն իր լեգիտիմության մեծացման, ամուսնացել է արքայազնների քրոջ՝ Էլիզաբեթ  Յորքի հետ։ Էլիզաբեթը կարող էր համարվել հոր՝ Էդուարդ IV-ի ժառանգորդը միայն եղբայրների՝ Էդուարդ V-ի և Ռիչարդ Յորքի մահվան դեպքում։
Թոմաս Մորը գրել է, որ Թաուերի գունդստաբլ Ռոբերտ Բրեքենբերին հրաժարվել է Ռիչարդ III-ի հրամանով սպանել արքայազններին, սակայն ավելի ուշ ենթարկվել է Թաուերի բանալիները Ջեյմս Տիրրելլին հանձնելու հրամանին, ով էլ կազմակերպել է սպանությունը։ Տիրրելլի երկու հպատակները՝ Մայլզ Ֆորեստը և Ջոն Դայթոնը, բարձերով խեղդամահ են արել քնած արքայազններին։ Ըստ Մորի՝ սպանությունը տեղի է ունեցել 1483 թվականի օգոստոսին կամ սեպտեմբերին։


== Գրականության մեջ ==
Շեքսպիրի «Ռիչարդ III» պիեսում արքայազնների սպանության ետևում կանգնած են թագավոր Ռիչարդն ու Ջեյմս Տիրրելլը։ 
Կիր Բուլիչովի «Արքայազնները աշտարակում» վեպում արքայազնները ողջ են մնացել և գլխավոր հերոսուհու հետևից գնացել են ապագա։ 


== Տես նաև ==
Ուգլիչյան գործ


== Ծանոթագրություններ ==


== Հղումներ ==
Encyclopædia Britannica. Eleventh Edition. — New York: Encyclopædia Britannica, Inc., 1911. — Т. 8.
The Mystery of the Princes in the Tower(անգլ.)
Ալշար (հանքավայր)

Ալշար, ոսկու, արսենի (մկնդեղի), ծարիրի (սուրմայի), թալիումի կուտակումներով հանքավայր Հյուսիսային Մակեդոնիայի հարավում՝ Կավադարցի համայնքի տարածքում։ Առաջացել է ցածր ջերմության պայմաններում տեղի ունեցած ջրաջերմային պրոցեսների արդյունքում։ Հանքավայրի՝ թալիումով հարուստ հատվածից որոշ ժամանակ հանույթ է իրականացվել։ Այդուհանդերձ, Ցրվեն Դոլ հանքահորում, ըստ մոտավոր հաշվարկների, դեռևս կան մոտավորապես 500 տոննա թալիումի պարունակությամբ ապարաշերտեր։ Այդ կազմավորման մեջ մտնող լորանդիտ միներալը օգտագործվում է արևային նեյտրինոյի հոսքի պարամետրերը բացահայտելու նպատակով։


== Երկրաբանությունը ==
Ալշարը համարվում է Ամերիկայի Միացյալ Նահանգների Նևադա նահանգի Քարլին հանքավայրի տիպի ոսկու հանքավայր
:


== Հանույթը ==
Ցրվեն Դոլում մշակման են ենթարկվել մկնդեղով ու թալիումով հարուստ հանքաշերտերը։ Անմշակ մնացած հանքաշերտերը գլխավորապես պարունակում են  ռեալգար, աուրիպիգմենտ, մկնդեղով հարուստ պիրիտ ու  մարկազիտ։ Հանքավայրից ակտիվ հանույթ իրականացվել է 1880 թվականից 1908 թվականներին՝ հիմնականում ծարիր, մկնդեղ ու թալիում ստանալու նպատակով։
2008—2010 թվականներին հանքավայրի տարբեր խորություններից բազմաթիվ նմուշներ են վերցվել՝ զանազան շերտերում հանքաքարի բաղադրության վերաբերյալ առավել ճշգրիտ տվյալներ ձեռք բերելու նպատակով։


== Ծանոթագրություններ ==
Պոժ (Միդմասի վտակ)

Պոժ  (ռուս.՝ Пож ), գետ Ռուսաստանում, հոսում Արխանգելսկի մարզում։ Գետաբերանը տեղակայված է Վիդմաս գետի աջ ափին՝ 55 կմ հեռավորության վրա։ Գետի երկարությունը 40 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը - 03030000112103000047122
Հիդրոլոգիական ուսումնասիրությունների կոդը - 103004712
Ավազանի կոդը - 03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Արաբական անապատ

Արաբական անապատ (արաբ․՝ الصحراء الشرقية‎‎‎‎), անապատ Աֆրիկայում՝ Եգիպտոսում՝ Սահարայի հյուսիսարևելյան մասում։ Գտնվում է Նեղոսի հովտի և Կարմիր ծովի միջև։ Հարավում (հս. լ. 22°) միանում է Նուբիական անապատին։ Աշխարհագրության մեջ «Արաբական անապատ» եզրույթով հաճախ բնորոշվում են Արաբական թերակղզու անապատային շրջաններն ընդհանրապես։


== Ռելիեֆ և կլիմա ==
Ռելիեֆում գերիշխում են բարձրավանդակները (միջին բարձրությունը՝ 500մ)։ Արևելքից Արաբական անապատը շրջապատված է լեռնաշղթայով, որի բարձրագույն գագաթներն են.

Շաիբ էլ Բանատ (2.187մ)
Կատար (1.963մ)
Գարիբ (1.757մ)Արաբական անապատի ընդարձակ տարածքները զբաղեցնում են անընդհատ շարժվող ավազաթմբերը։ Տարածքի մեծ մասը ընդհանրապես բնակեցված չէ հաճախակի դիտարկվող ավազային և փոշու փոթորիկների, ուժեղ քամիների պատճառով։ Բնորոշ է բարձր ջերմաստիճանը, տեղումների քիչ քանակը։


== Ծանոթագրություններ ==


== Պատկերասրահ ==

		
		
		
		


== Տես նաև ==
Սահարա


== Արտաքին հղումներ ==
Кругосвет հանրագիտարան
Կեռի (գյուղ, Կոիգի շրջան)

Կեռի (էստ․՝ Keri), գյուղ Էստոնիայի Յարվամաա նահանգի Կոիգի շրջանում։
2011 թվականի տվյալներով գյուղում բնակվում էր 3 մարդ։

		
		
		


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հայք (ամսագիր)

Անվան այլ կիրառումների համար տե՛ս՝ Հայք (այլ կիրառումներ)Հայք, ամսագիր, 1891 թվականին՝ կիսամսյա։ Լույս է տեսել 1891—98-ին, Նյու Յորքում։ խմբագիր՝ Մ. Գաբրիելյան։
Ունեցել է առողջապահական, բարոյախոսական, բանասիրական, գրական-քննադատական, թղթակցությունների և լուրերի բաժիններ։ Հայ ազգային-ազատագրական պայքարի հարցերում որդեգրել է լիբերալ դիրքորոշում։ Տպագրել է հայ և օտար անվանի մարդկանց կենսագրություններ, թարգմանություններ եվրոպական և ամերիկյան գրողների գործերից, լուսաբանել Թուրքիայում ապրող հայերի վիճակը, բողոքել հալածանքների դեմ։
Արտատպել է եվրոպական և ամերիկյան մամուլի արձագանքները հայկական կոտորածների առթիվ։ Ամսաթերթը մեծ տեղ է հատկացրել ամերիկահայերի առօրյային, պատմել նրանց նյութական և բարոյական դժվարությունների մասին։ Ունեցել է անգլերեն բաժին։
Սենտ Աֆրիք

Սենտ Աֆրիք (ֆր.՝ Saint-Affrique), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 8112 մարդ, բնակչության խտությունը` 73.11 մարդ/կմ²։ Բնակավայրը զբաղեցնում է 110.96 կմ² տարածք։


== Աշխարհագրություն ==
Գտնվում է Փարիզ քաղաքից 550 կմ հարավ, Թուլուզ քաղաքից` 125 կմ արևելք, Ռոդեզ քաղաքից` 55 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 4901 աշխատունակ (15-64 տարեկան)  բնակիչ, որոնցից ակտիվ էին 3395-ը, իսկ ոչ ակտիվները` 1506։ Ակտիվության ցուցանիշը կազմում է 69,3 %։ 3395 աշխատունակ մարդկանցից աշխատել է 3084 անձ (1622 տղամարդ և 1462 կին)։ Գործազուրկ են եղել 311 անձ (147 տղամարդ և 164 կին)։ 1506 անաշխատունակներից 588-ը եղել են աշակերտներ կամ ուսանողներ, 500-ը` թոշակառուներ, իսկ 418-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ստեփան Աբալյան

Վիքիպեդիայում կան հոդվածներ  Աբալյան ազգանունով այլ մարդկանց մասին:Ստեփան Աբալյան (19-րդ դար, Լեռնային Ղարաբաղ, Ադրբեջան), հայ լրագրող։
Աշխատակցել է Թիֆլիսի «Նոր-Դար» պարբերականին։
Օգտագործել է Ս. Աբ. ծածկանունը։


== Ծանոթագրություններ ==
Մարվին Գեյ

Մարվին Գեյ (ծնվ. Մարվին Փենթց Գեյ կրտսեր, ապրիլի 2, 1939(1939-04-02)[…], Վաշինգտոն, Կոլումբիայի շրջան, ԱՄՆ - ապրիլի 1, 1984(1984-04-01)[…], Լոս Անջելես, Կալիֆոռնիա, ԱՄՆ), ամերիկացի երգիչ, երգերի հեղինակ և ձայնագրման պրոդյուսեր։ Գեյը 1960-ական թվականներին օգնել է ձևավորել Motown ձայնագրման ընկերությունը սկզբում որպես սովորական նվագող, ապա և որպես մենակատար արտիստ այնպիսի հիթերով, ինչպիսիք են "Ain't That Peculiar", "How Sweet It Is (To Be Loved By You)" և "I Heard It Through the Grapevine", և զուգերգների ձայնագրմամբ՝ Մերի Ուելսի, Քիմ Ուեսթոնի, Դայանա Ռոսի և Թամի Թերելի հետ։
1970-ական թվականների ընթացքում նա ձայնագրեց What's Going On և Let's Get It On ձայնասկավառակները։
Գեյի հետագա ձայնագրությունների վրա ազդել է ժամանակակից R&B երաժշտությունը, մասնավորապես՝ Quiet storm-ը և նեո սոուլը։ Հաջորդող ժամանակաընթացքում Գեյը 1982 թվականին թողարկեց Գրեմիի մրցանակակիր "Sexual Healing" երգը և նրան ընդգրկող Midnight Love ձայնասկավառակը։
1984 թվականի ապրիլի 1-ին Գեյի հայրը սպանել է նրան Լոս Անջելեսի Ուեսթ Ադամս շրջանի իրենց տանը։


== Սկավառակագրություն ==


=== Ստուդիական սկավառակներ ===
The Soulful Moods of Marvin Gaye (1962)
That Stubborn Kinda Fellow (1963)
Recorded Live on Stage (1963)
Hello Broadway (1964)
When I’m Alone I Cry (1964)
How Sweet It Is to Be Loved By You (1965)
A Tribute to the Great Nat "King" Cole (1965)
Moods of Marvin Gaye (1966)
In the Groove (1968)
M.P.G. (1969)
Marvin Gaye & His Girls (1969)
That’s the Way Love Is (1970)
What’s Going On (1971)
Trouble Man (1972)
Let’s Get It On (1973)
Marvin Gaye Live! (1974)
I Want You (1976)
Live at the London Palladium (1977)
Here, My Dear (1978)
In Our Lifetime (1981)
Midnight Love (1982)


== Ծանոթագրություններ ==
Շուվինի

Շուվինի (ֆր.՝ Chouvigny), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Էբրեյ կանտոնի կազմի մեջ։ Հանդիսանում է Մոնլյուսոն շրջանը։
Համայնքի INSEE կոդ՝ 03078։


== Բնակչություն ==
Համայնքի բնակչությունը 2008 թվականին կազմում էր 239 մարդ։


== Տնտեսություն ==
2007 թվականի տվյալներով 135 աշխատունակ տարիքի մարդկանցից (15-64 տարեկան) 84-ը տնտեսապես ակտիվ էին, 51-ը անգործունակ (ակտիվության ցուցանիշը 62,2 %, 1999 թվականին եղել է՝ 60,0 %)։ 84 աշխատունակ բնակիչներից 74-ը աշխատում էին (47 տղամարդ և 27 կին), անաշխատանք էին 10-ը (4 տղամարդ և 6 կին)։ 51 անգործունակ մարդկանցից 7-ը աշակերտներ կամ ուսանողներ են, 29-ը թոշակառու, 15-ը անաշխատունակ էին այլ պատճառներով։


== Տեսարժան վայրեր ==
Շուվինի դղյակ


== Պատկերասրահ ==

		
		


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Շուվինի» (ֆրանսերեն)։ Արխիվացված օրիգինալից 2012-09-29-ին։ Վերցված է 2012-7-22 
«Շուվինի» (ֆրանսերեն)։ cassini.ehess.fr։ Արխիվացված է օրիգինալից 2013-01-12-ին։ Վերցված է 2012-12-31
Ստոլբինո-դոլինսկի գյուղական խորհուրդ (Նովոսանժարսկի շրջան)

Ստոլբինո-դոլինսկի գյուղական խորհուրդ  (ուկրաիներեն՝ Стовбино-Долинська сільська рада), Ուկրաինայի Պոլտավայի մարզի Նովոսանժարսկի շրջանում։
2001 թվականի տվյալներով Ստոլբինո-դոլինսկի գյուղական խորհրդում բնակվում էր 842 մարդ։ Բնակավայրը զբաղեցնում է 50,32 կմ² տարածք։ Բնակչության խտությունը կազմում էր 16,73 մարդ/կմ²։ Խորհրդում կա 4 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Ռիո Գրանդե (դեպարտամենտ)

Անվան այլ կիրառումների համար տե՛ս՝ Ռիո Գրանդե (այլ կիրառումներ)Ռիո Գրանդե (իսպաներեն՝ Departamento Río Grande) նահանգային վարչություն Օգնենյան երկրում՝ հարավատլանտյան կղզիներում։


== Աշխարհագրություն ==
Ռիո Գրանդեի դեպարտամենտը զբաղեցնում է Իսլա Գրանդեի հյուսիսարգենտինյան մասը, որ գտնվում է Ուշուայա հարավային վարչությունում՝ արևմուտքում սահմանակից լինելով Չիլիի շրջանի Մագալյանես և Լա Անտարկտիկա Չիլենա տարածքներին։ Դեպարտամենտներ Ռիո Գրանդեն և Ուշուայան դե ֆակտո են, որոնք կառավարվում են Արգենտինայի կողմից։ Օգնենյան երկրի մյուս երկու դեպարտամենտները ( Արգենտինյան Անտարկտիկա և Հարավատլանտյան կղզիներ) վիճարկվում են Արգենտինայի օրենքի համաձայն։ 
Ռիո Գրանդեի դեպարտամենտը հիշեցնում է հավասարամեծ եռանկյան հյուսիսում Սան Սեբաստիանը։ Ջրափնյա գիծն ավելի քիչ է ընդհատված, քան մնացած կղզիներինը, իսկ ռելիեֆն ավելի հարթ։ Կլիման ավելի չոր է և ավելի քիչ քամոտ։ Դեպարտամենտի վարչական կենտրոնը Ռիո Գրանդեում տարվա մեջ ունենում է 330 մմ տեղումներ, իսկ Ուշուայայում՝ ավելի քան 500 մմ։ 
Ամենաբարձր կետը Կոռնու լեռն է՝ ծովի մակարդակից 1490 մ բարձրության վրա գտնվելով։ Դա նաև ամենաբարձր կետն է Արգենտինայի ամբողջ Օգնենյան երկրի։ Դեպարտամենտի տարածքով է հոսում Ռիո Գրանդե գետի մեծ մասը։ Դաշտավայրերն ու նախալեռները ծածկված են Մագելլանյան անտառներով և մասամբ տափաստաններով։ Հարավային մասում գտնվող Ֆանյանոն համարվում է կղզու ամենամեծ գետը։ Ափին գտնվում է ծովային թռչունների գաղութը, իսկ ծովառյուծների և հարավամերիկական ծովային կատուների որսատեղին։ 


== Բնակչություն ==
Բնակչության թիվը կազմում է 70414 մարդ ( 2010 թվական). սրա մեծ մասն ապրում է Ռիո Գրանդեում։ Տոլուինում ապրում է 3000 բնակիչ։ Բացի այդ՝ դեպարտամենտն ունի երկու փոքր գյուղեր՝ Ռադման և Պասո Սան Սեբաստիան անվանումներով։
Պաուսակուննու

Պաուսակուննու (էստ․՝ Pausakunnu), գյուղ Էստոնիայի Վիրումաա նահանգի Հաանյա շրջանում։
2011 թվականի տվյալներով գյուղում բնակվում էր 3 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սալջարդ

Սալջարդ, կոնտուզիա (լատ.՝ contusio — ջարդվածք), ախտաբանական վիճակ, որն առաջանում է հիմնականում օդային հարվածային ալիքի ազդեցության հետևանքով ամբողջ մարմնի կամ նրա մեծ մասի վնասումից։ Կարող է առաջանալ նաև սորուն ավազների, մանր քարերի մեծ զանգվածներով փլուզումների կամ ստորջրյա պայթյունների ժամանակ։


== Սալջարդի հետևանքներ ==
Սալջարդի դեպքում զարգանում են ընդհանուր խանգարումներ՝ կապված կենտրոնական նյարդային համակարգի պաշտպանական արգելակման հետ՝ որպես պատասխան մաշկի և փափուկ հյուսվածքների բազմաթիվ նյարդային վերջույթների արտակարգ ուժեղ գրգռման։ Հիմնական ախտանշանը գիտակցության կորուստն է, որի տևողությունը պայմանավորված է սալջարդի ծանրության աստիճանով և կարող է տևել մի քանի րոպեից մինչև մի քանի օր։ Կարող են առաջանալ օրգանիզմի կենսականորեն կարևոր ֆունկցիաների (շնչառություն, սրտի գործունեություն) վտանգավոր խանգարումներ, ընդհուպ՝ նույնիսկ կոմա։ Սալջարդի դեպքում արտաքին նշանները կարող են լինել թեթևակի, սակայն ուղեկցվել ներքին օրգանների (լյարդ, փայծաղ, ստամոքս, երիկամներ), գլխուղեղի ծանր վնասվածքներով, վերջույթների, կողոսկրերի կոտրվածքներով։ Գիտակցությունը վերականգնվելուց հետո նկատվում են ուժեղ գլխացավեր, սրտխառնոց, փսխում, գըլխապտույտ, հիշողության, խոսքի և լսողության խանգարումներ։ ճնշման խիստ տատանումից առաջանում են լսողության առանձնակի ուժեղ խանգարումներ և նույնիսկ լրիվ կորուստ (բարոտրավմա)։


== Գլխուղեղի սալջարդ ==
Առավել ծանր է ընթանում գլխուղեղի սալջարդը, որը բնորոշվում է ինչպես ընդհանուր (գիտակցության կորուստ, շնչառության, արյան շրջանառության խանգարումներ), այնպես էլ գլխուղեղի հյուսվածքում ախտահարման օջախի տեղադրության հետ կապված երևույթներով։ Գլխուղեղի սալջարդը կարող է ուղեկցվել արյունազեղումներով, որոնք առաջացնում են գլխուղեղի հյուսվածքի ճզմում և հանգեցնում գլխուղեղի այտուցի։ Գլխուղեղի սալջարդը հետագայում կարող է էպիլեպսանման նոպաների պատճառ դառնալ։


== Բուժում ==
Հանգիստ, շտապ բժշկական օգնություն և անհապաղ հոսպիտալացում։ Այնուհետև շարժողության կայուն խանգարումների դեպքում (լուծանք, կիսալուծանք)՝ բուժական ֆիզկուլտուրա, խոսքի խանգարումների ժամանակ՝ լոգոպեդիական պարապմունքներ և հատուկ բուժիչ միջոցառումներ։
Զենուբանի

Զենուբանի (վրաց.՝ ზენუბანი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 1440 մետր բարձրության վրա։ Շրջկենտրոն Դուշեթից հեռու է 40 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 9 մարդ։


== Ծանոթագրություններ ==
Ռաուֆ Ադիգյոզալով

Ռաուֆ Զուլֆիղար օղլի Ադիգոզալով (ադրբ.՝ Rauf Zülfüqar oğlu Adıgözəlov, նոյեմբերի 22, 1940(1940-11-22), Բաքու, Ադրբեջանական ԽՍՀ, ԽՍՀՄ - հունիսի 29, 2002(2002-06-29), Բաքու, Ադրբեջան), Ադրբեջանցի ջութակահար, երգիչ, պրոֆեսոր, Արվեստի վաստակավոր գործիչ (1991);
Նա երաժիշտ է, ով մեծ ծառայություններ ունի ադրբեջանական երաժշտության մեջ։


== Կենսագրություն ==
Ռաուֆ Ադիգյոզալովը ծնվել է 1940 թվականի նոյեմբերի 22-ին Բաքվում։ Ծնվել է մուղամի խանենտե Զուլֆի Ադիգյոզալովի ընտանիքում։ 1961 թվականին ընդունվել է Ադրբեջանի պետական կոնսերվատորիա։ Նույն թվականին նա մասնակցեց երիտասարդ կատարողների Անդրկովկասյան առաջին մրցույթին։ Ռաուֆը շարունակել ուսումը և ավարտել է Մոսկվայի Չայկովսկու անվան պետական կոնսերվատորիան։
Երկար տարիներ աշխատել է որպես կոնցերտմայստեր Ադրբեջանի պետական սիմֆոնիկ նվագախմբում, իսկ 1966 թվականից ՝Ադրբեջանի պետական կամերային նվագախմբում։
Ռաուֆ Ադիգյոզալովը մեծ օգնություն է ցուցաբերել Ադրբեջանի պետական կոնսերվատորիայում երիտասարդ անձնակազմների պատրաստման գործում։
Ռաուֆ Ադիգյոզալովը, որն ավելի լավ հայտնի է որպես վոկալիստ և ջութակահար, հանդես է եկել տարբեր երկրներում։ Նա որպես պրոֆեսոր հրավիրվել է Եգիպտոսի երաժշտական ակադեմիա 1996 թվականին։ Նա վերադարձել է Բաքու մի քանի տարի անց և մահացել է 2002 թվականի հունիսի 29-ին։


=== Ընտանիք ===
Նրա հայրը մուղամի խանենդե Զուլֆի Ադիգյոզալովն է։ Նրա ավագ եղբայրը կոմպոզիտոր, Ադրբեջանի Հանրապետության ժողովրդական արտիստ Վասիֆ Ադիգյոզալովն է։ Դիրիժոր, ժողովրդական արտիստ Յալչին Ադիգյոզալովի հորեղբայրն է։


== Ծանոթագրություններ ==
Սան Միգել շրջան (Կոլորադո)

Անվան այլ կիրառումների համար տե՛ս՝ Սան Միգել շրջան (այլ կիրառումներ)Սան Միգել շրջան (անգլ.՝ San Miguel County), ԱՄՆ Կոլորադո նահանգի 64 վարչական միավորներից մեկը։ Ընդհանուր տարածությունը 3343 կմ² է, բնակչությունը՝ 7359 մարդ (2010 թ. տվյալներով)։ Շրջկենտրոնն է Թելյուրայդ բնակավայրը։ Կազմավորվել է 1883 թ.։
Ցյուրիխի օպերային թատրոն

Ցյուրիխի օպերային թատրոն (գերմ.՝ Opernhaus Zürich), օպերային թատրոն Շվեյցարիայի Ցյուրիխ քաղաքում։ Տեղեկայված է Sechseläutenplatz (Սեխսելոյթենպլաց) վայրում և ցյուրիխյան օպերայի գտնվելու վայրն է 1891 թվականից։ Այստեղ է գտնվում նաև Ցյուրիխի Բերնհարդ թատրոնը և Ցյուրիխի բալետի թատրոնը։ 


== Պատմություն ==
Առաջին մշտական թատրոնը՝ Aktientheater-ը կառուցվել է 1834 թվականին։ Այս թատրոնը եղել է Ռիխարդ Վագների գործունեության կիզակետում Գերմանիայից «աքսորի» ժամանակ։ 1890 թվականին թատրոնի շենքը հրդեհվել է, թատերախումբը տեղափոխվել է վերակառուցված StadttheaterZurich (Ցյուրիխի քաղաքային թատրոն) թատրոնի շենք։ Այս թատրոնը, որը մինչև 1925 թվականը եղել է քաղաքի դրամատիկական, օպերային և երաժշտական ներկայացումների անցկացման հիմնական վայրը, այնուհետև վերանվանվել է Ցյուրիխի օպերային թատրոն։ Հետագայում կառուցվել է առանձին շենք։ 1970-ականների սկզբին օպերայի շենքը հիմնանորոգման կարիք է ունեցել։ Տեսակետ կար, որ նպատակահարմար չէ վերականգնել թատրոնը և առաջ է քաշվել նոր թատրոն կառուցելու գաղափարը։ Սակայն 1982-1984 թվականներին շենքը վերանորոգվել է և քաղաքում զանգվածային բողոքի ակցիաներ են տեղի ունեցել շենքի վերակառուցման դեմ։ Վերանորոգված թատրոնն իր աշխատանքը սկսել է Ռիխարդ Վագների «Նյուրնբերգի մայսթերզինգերները» օպերայի բեմադրությամբ և շվեյցարացի կոմպոզիտոր Ռուդոլֆ Քելտերբորնի «Բալի այգին, օպերայի համաշխարհային պրեմիերայով (Անտոն Չեխովի համանուն պիեսի հիման վրա)։ Վերակառուցումից հետո թատրոնի շենքը դարձել է հարուստ գեղազարդված շինություն՝ սպիտակ և մոխրագույն քարից նեոկլասիկական ճակատով, որը զարդարված է Վեբերի, Վագների և Մոցարտի կիսանդրիներով, տեղադրված են նաև Շիլլերի, Շեքսպիրի և Գյոթեի կիսանդրիները։ Դահլիճը զարդարված է ռոկոկո ոճով և կարող է տեղավորել մոտ 1200 հանդիսատես։


== Օպերայի ստուդիա ==
Ցյուրիխի օպերային թատրոնում է գտնվում նաև Միջազգային օպերային ստուդիան (գերմ.՝ Internationales Opernstudio IOS), որը կրթական ծրագիր է երիտասարդ երգիչների և դաշնակահարների համար։ Ստուդիան ստեղծվել է 1961 թվականին։ Այստեղ դասավանդում են ճանաչված արվեստագետներ, ինչպիսիք են Բրիջիթ Ֆասբենդերը, Հեդվիգ Ֆասբենդերը, Անդրեաս Հոմոկկին, Ռոզմարի Ջոշուան, Ադրիան Քելլին, Ֆաբիո Լուիսին, Ջեցկե Մինսենը, Էն Մյուրեյը, Էյտան Պեսսենը կամ Էդիթ Վիենսը։


== 1980 թվականի երիտասարդական բողոքի ցույցեր ==
Ի պատասխան Օպերայի համար բարձր սուբսիդիաների տրամադրման և Ցյուրիխում երիտասարդության համար մշակութային ծրագրերի բացակայության, 1980 թվականի մայիսին տեղի են ունեցել բողոքի մեծ ցույցեր։ Բողոքի ցույցերը հայտնի են դարձել որպես Opernhauskrawalle երիտասարդական բողոքի ցույցեր – Züri brännt, որը նշանակում է «Ցյուրիխն այրվում է», ինչպես փաստագրված է 1981 թվականի շվեյցարական համանուն վավերագրական ֆիլմում։


== Ֆինանսավորում ==
Ներկայումս Ցյուրիխի օպերային թատրոնը բաժնետիրական ընկերություն է, որը ֆինանսավորվում է Ցյուրիխի կանտոնի կողմից, իսկ գլխավոր հովանավորները Շվեյցարիայի երկու խոշորագույն բանկերն են՝ CreditSuisse-ը և UBS-ը։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Պաշտոնական կայք
Յուրի Սոլովյով

Յուրի Բորիսովիչ Սոլովյով (հունվարի 12, 1920(1920-01-12), Կոստրոմա, ՌԽՖՍՀ, ԽՍՀՄ - հոկտեմբերի 7, 2013(2013-10-07), Մոսկվա, Ռուսաստան), ռուս և խորհրդային դիզայներ, տեխնիկական գեղագիտության համամիութենական գիտա-հետազոտական ինստիտուտի հիմնադիր և տնօրեն (1962—1987), ԽՍՀՄ ոճաբանների միության հիմնադիր և նախագահ (1987—1990), ԽՍՀՄ ժողովրդական պատգամավոր (1989—1991)։


== Կենսագրություն ==
Ավարտել է Մոսկվայի տպագրական ինստիտուտը որպես նկարիչ-գծանկարիչ, 1945 թվականին ստեղծել է ԽՍՀՄ-ում արդյունաբերական դիզայնի բնագավառում առաջին մասնագիտացված կազմակերպությունը՝ ճարտարապետա-գեղարվեստական բյուրոն։ Այդտեղ մշակել է գետային մարդատար նավերի, երկաթուղային վագոնների, նոր սերնդի մոսկովյան տրոլեյբուսների, ինչպես նաև «Լենին» առաջին ատոմային սառցահատի ինտերիերի ու առաջին միջուկային սուզանավի նախագծերը։ 1957 թվականին նախագծել է ԽՍՀՄ պաշտոնական զբոսանավերի դիզայներական աշխատանքները, որոնք այժմ օգտագործվում են ներկայացուցչական նպատակներով։

1962—1987 թթ. — տեխնիկական գեղագիտության համամիութենական հետազոտական ինստիտուտի ստեղծող և տնօրեն (ՏԳՀՀԻ),
1964—1988 թթ. —  «Տեխնիկական էսթետիկա» բյուլետենի (հետագայում՝ ամսագիր) գլխավոր խմբագիր,
1969—1976 թթ. — փոխնախագահ, 1977—1980 թթ. — առաջատար միջազգային դիզայներական կազմակերպության՝ արդյունաբերական դիզայնի միությունների միջազգային խորհրդի նախագահ (ICSID, 1977—1980),, 1981 թվականից՝ ICSID Սենատի անդամ,
1987—1990 թթ. —ԽՍՀՄ դիզայներների միության հիմնադիր և առաջին նախագահ։1989-1991 թթ. - ԽՍՀՄ ժողովրդական դեպուտատ, ԽՍՀՄ Մշակույթի Գերագույն սովետի հանձնաժողովի նախագահի տեղակալ։
Այնուհետև իր դստեր հետ տեղափոխվել է Մեծ Բրիտանիա ու նրա մահից հետո վերադարձել Մոսկվա, հրատարակել հուշերի գիրք։


== Հիմնական աշխատանքներ ==
«Ուղևորների երկաթուղային փոխադրում»,
«Քաղաքային տրոլեյբուս»,
«Ատոմային սառցահատ»,
«Ատոմային սուզանավ»,
«Ուղևորատար գետային շոգենավներ»,
«ԽՍՀՄ պաշտոնական ծովային զբոսանավ»։


== Պարգևներ և կոչումներ ==
Լավագույն դիզայներական նախագծի համար ԽՍՀՄ Նախարարների խորհրդի մրցանակ (1980), ԳԴՀ պետական մրցանակ՝ միջազգային դիզայնի զարգացման գործում բացառիկ ներդրման համար (1980), Արդյունաբերական դիզայներների ամերիկյան ընկերության մրցանակ՝ միջազգային մակարդակում դիզայնի բացառիկ ներդրման համար (1985), Մեքսիկայի մրցանակ`համաշխարհային դիզայնի ներդրման համար (1987), Պատվավոր դիպլոմ «Խորհրդային Միությունում և միջազգային մակարդակում դիզայնի զարգացման գործում բացառիկ ներդրման համար» (Տոկիո, 1989), Գրականության և արվեստի բնագավառում Ռուսաստանի Դաշնության Նախագահի մրցանակ (1999), Մեդալ «Դիզայներական կրթության զարգացման գործում բացառիկ ներդրման համար» (Լոնդոն, 2001), «Դիզայնի զարգացման գործում արժանիքների համար» (Մոսկվա, 2001)։


== Մեմուարներ ==
Соловьёв Ю. Б. Моя жизнь в дизайне. — М.: Союз дизайнеров России, 2004. — 256 с.


== Գրականություն ==
Дьяконов В. В Москве скончался основатель ВНИИТЭ // Коммерсантъ. — 07.10.2013.
Սուխոդոլսկ (այլ կիրառումներ)

Սուխոդոլսկ, կարող է վերաբերել՝

Սուխոդոլսկ - ավան Ռուսաստանի Դաշնության Ռոստովի մարզի Ազովի շրջանում
Սուխոդոլսկ - քաղաք Ուկրաինայի Լուգանսկի մարզի Կրասնոդոնի քաղաքային խորհուրդում, շրջանային նշանակության քաղաք
Զանավ (Բորժոմի մունիցիպալիտետ)

Զանավ (վրաց.՝ ზანავი), գյուղ Վրաստանում։ Գտնվում է Սամցխե-Ջավախք մարզի Բորժոմի մունիցիպալիտետում։


== Դիրք ==
Գյուղը գտնվում է ծովի մակարդակից 795 մետր բարձրության վրա։ Շրջկենտրոն Բորժոմից հեռու է 9 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 251 մարդ։


== Ծանոթագրություններ ==
Պուտիչայ Կասետսին

Պուտիչաի Կասետսին (Պուշ) (թայերեն՝ พุฒิชัย เกษตรสิน (พุฒ), հուլիսի 3, 1986(1986-07-03), Ռաթչաբուրի, Թաիլանդ), թաիլանդացի դերասան, DJ և հեռուստահաղորդավար է։ Դերասանական կարիերայում հայտնի է դարձել «Անճոռնի ճուտիկը»,  «Կատարյալ մարտ» և «Ես կդառնամ սուպերսթար» աշխատանքների շնորհիվ։ Ինչպես նաև «Գեղեցիկ կովբոյ» սերիալի շնորհիվ։


== Կենսագրություն ==
Ծնվել է Ռաթչաբուրիում, նահանգ կենտրոնական Թաիլանդում, Պուտիչայի ընտանիքի 6 որդիներից 4-րդն է։ Նրա ընտանիքը ունի գյուղատնտեսության բիզնես Ռիթչաբուրիում։ Պուտիչայը երազում էր դառնալ պրոֆեսիոնալ ֆուտբոլիստ, բայց ավագ դպրոցում համոզվեց, որ պետք է աշխատի զվարճալի շոուների բնագավառում։
Պուտիչայը 1-6 դասարանները ավարտել է Ռաթչաբուրիի Վանսա Մարիա դպրոցը, այնուհետև միջնակարգ կրթությունն ավարտել է Prasartratprachakit դպրոցում։


== Կարիերա ==


=== 2010-2013: Կարիերայի սկիզբ ===
Պուտիչային իր կարիերան սկսել է GMM Grammy-ում որպես DJ HOTWAVE 91.5FM ռադիոյում և DJ  Chill FM համար, իսկ ավելի ուշ O։IC TV համար։ Նա իր դերասանական կարիերան սկսեց, երբ ստացավ փոքր դեր Koo Rak Tang Kua սիթքոմում Thunder հեռուստատեսությամբ։ Այնուհետև նա ոստիկանի դեր ստացավ Jood Nad Pob սերիալում, որը ցուցադրվում էր 3-րդ ալիքով, որտեղ նա հայտնվում է 23-80-րդ սերիաներում։ Ավելի ուշ նա ոչ մեծ դերեր ստացավ լակորներում։ 2014 թվականին Պուտիչայն առաջնաելույթ ունեցավ որպես առաջատար դերասան Leh Nangfah լակորնում, Վաննարոտ Սոնտիչայի հետ։ Այդ ժամանակից ի վեր նա սկսել է  ավելի շատ երկրպագուներ ձեռք բերել։ Համենայն դեպս  ռադիո   DJ-ի աշխատանքը դեռ նրա սիրած զբաղմունքն է, ինչպես նշում է նա. «Աշխատանքը ունի իր հմայքը, և յուրաքանչյուր DJ ունի իր սեփական ոճը։ Թերևս ես հանդես էի եկել բազմաթիվ հեռուստատեսային շարքերում, բայց  DJ աշխատանքները դեռևս իմ հիմնական առաջնահերթությունն էր»։


=== 2015 ===
Այս տարի Պուտիչայը հայտնի դարձավ շնորհիվ իր աշխատանքի։ Նա  չի հեռանում թաիլանդական հեռուստատեսության էկրանից ամբողջ տարվա ընթացքում։ Տարին սկսեց «Անճոռնի ճուտիկը»,  «Կատարյալ զույգը», որը ցուցադրվում էր GMM25 ալիքով, Պուտիչայը գրավում է դեռահասների սրտերը և ստեղծում ինքնատիպ Պի Սուե ֆենոմեն ։


== Ծանոթագրություններ ==
Բաքվի հայկական տպագրություն

Բաքվի հայկական տպագրություն, առաջին տպարանը հիմնել է Մարդասիրական ընկերությունը, 1870 թվականին։


== Պատմություն ==
Իր գործունեության 13 տարվա ընթացքում տպարանը հրատարակել է 20-ից ավելի գրքեր, Բաքվի հայկական թատրոնի խմբի կազմը (1928) Բաքվի հայկական տպագրության հրատարակություններից որոնցից նշանավոր են «Հնդկացւոյ անցքը անմարդաբնակ կղզիներում» թարգմանական վիպակը, «Սոխակ Հայաստանի» երգարանի 4 պրակները, Գոշի, Օլիմպիանոսի և Եզոպոսի առակները, Մարդասիրական ընկերության հաշվետվությունները։
1877-1878 թվականներին այստեղ է տպագրվել Խորեն Ստեփանեի «Հայկական աշխարհ» պարբերականը։ 1874 թվականից գործել են «Մալաֆյանցի և ընկերներ», 1876 թվականից՝ Ա․ Ղասաբյանցի տպարանները։
1885 թվականից մինչև դարավերջ բացվել են «Արոր», Ա․ Տեր-Հովհաննիսյանցի, Հ․ Դյուլբասարյանի, Ս․ Շահբաղյանի, Ղազարյան եղբայրների տպարանները («Արոր»-ը և Շահբաղյանի տպարանը գործել են մինչև 1920 թվականը)։ 20-րդ դարի սկզբներին ավելացան Ն․ Երևանցյանի, Ս․ Անտոնյանցի, Ա․ Թառայանի, Լ․ Միրզոյանի, Կ․ Խատիսյանի, «Արծվաբերդ», «Արամազդ», Կարապետյան եղբայրների տպարանները։
Բաքվում գործող մի շարք բազմալեզու տպարաններում ռուսերեն, վրացերեն, ադրբեջաներեն հրատարակությունների հետ տպագրվել են նաև հայերեն գրքեր ու պարբերականներ։ Այդպիսիններից էին Մ․ Վոլչկինի տպարանը 19-րդ դարի վերջերին (ուր տպագրվել են Ս․ Հայկունու «Րաֆֆիի «Կայծերը», 1884 և այլ գրքեր) և 20-րդ դարի սկզբներից գործող բոլշևիկյան ընդհատակյա «Նինա», ՌՍԴԲԿ Բաքվի կոմիտեի, Տարաևի և Միրզոյանի, Շեյդերովի, Ելեկանցովայի, «Տրուդ», Բաքվի քաղաքապետարանի, «Տրուժեննիկ» տպարանները։ Առանձնապես հայերեն շատ տպագիր արտադրանք է տվել «Баку» («Բաքու») ռուսերեն թերթի տպարանը։
Բաքվում լույս տեսած հայերեն գրքերի թիվը հարյուրների է հասնում։ 20-րդ դարի առաջին երկու տասնամյակներում հրատարակվել են շուրջ 60, իսկ հեղափոխությունից հետո՝ 30 անուն պարբերական։ Սովետական իշխանության տարիներին Բաքվում հայերեն թերթերն ու այլ պարբերականները լույս են ընծայվում «Կոմունիստ» հրատարակության, իսկ գրքերը՝ Ադրբեջանի պետական հրատարակչության (Ազերնեշր) տպարաններում։


== Տես նաև ==
Ամստերդամի հայկական տպագրություն


== Ծանոթագրություններ ==


== Գրականություն ==
Թեոդիկ, Տիպ ու տառ, Կոստանդնուպոլիս, 1913, էջ 184։
Լևոնյան Դ․, Հայ գիրքը և տպագրության արվեստը, Երևան, 1958, էջ 230։
Իշխանյան Ռ․, Հայ գիրքը, Երևան, 1981։
Կաստրոմոչո

Կաստրոմոչո (իսպ.՝ Castromocho), քաղաք և մունիցիպալիտետ Իսպանիայում, մտնում է Մուրսիա նահանգի, ինչպես նաև Պալենսիա ինքնավար մարզի մեջ։ Մունիցիպալիտետը գտնվում է Տեռռա-դե-Կամպոս թաղամասում։ Տարածքը՝ 50,00 կմ²։ Բնակաչությունը 249 մարդ (2009 թվականի տվյալներով)։


== Ժողովրդագրություն ==


== Արտաքին հղումներ ==
Página oficial Archived 2012-03-16 at the Wayback Machine.
Ayuntamiento de Castromocho
Callejero Archived 2010-03-17 at the Wayback Machine.
Կան-7

Կան-7 (ֆր.՝ Canton de Caen-7), Ֆրանսիայի կանտոն է, գտնվում է Ներքին Նորմանդիա շրջանում։ Կալվադոս դեպարտամենտի կանտոնն է։ Մտնում է Կան օկրուգի մեջ։ Համաձայն 2006 թվականի մարդահամարի կանտոնի բնակչությունը 14564 մարդ էր։Կանտոնի համարը 1443 է։ Կան-7-րդ կանտոնում կա 2 կոմունա, որոնցից ամենամեծը Կան 7-րդ կանտոն կոմունան է։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Նիրհած հովիտը

«Նիրհած հովիտը» (անգլ.՝ Sleepy Hollow), գոթական սարսափ ֆիլմ, որը նկարահանել է Թիմ Բարթոնը 1999 թվականին։ Այն Վաշինգտոն Իրվինգի «Նիրհած հովիտի լեգենդը» գրքի էկրանավորումն է։
Ֆիլմի գլխավոր դերերում են Ջոնի Դեփը, Քրիստինա Ռիչին, Միրանդա Ռիչարդսոնը, Կասպեր Վան Դյենը, Քրիստոֆեր Լին, Մայքլ Գեմբոնը և Մարկ Փիքերինգը։ Անգլուխ ձիավորի դերում խաղում է Քրիստոֆեր Ուոքենը։ ԱՄՆ-ում այն հավաքել է 101 071 502 դոլար, իսկ ամբողջ աշխարհում՝ 206 071 052 դոլար։ Ֆիլմի պրեմիերան տեղի է ունեցել 1999 թվականի նոյեմբերի 17-ին։


== Սյուժե ==
Գործողությունները տեղի են ունենում 1799 թվականին Ամերիկայում։ Նյու Յորքից մի ոստիկան՝ Իկաբոդ Քրեյնը ամեն ինչին ցանկանում է տալ գիտական լուծում և փորձում է դա իրագործել իր հետաքննություններից մեջ։ Նա ինքն է պատրաստում մի քանի օրիգինալ գործիքներ և զենքեր վիրահատության և դիահերձման համար, սակայն դրա հետ մեկտեղ նա վախենում է սարդերից։ Դատական քննիչները, իմանալով նրա մասին, ուղարկում են Նիրհած հովիտն ուսումնասիրելու, որտեղ վերջին երկու շաբաթվա ընթացքում ինչ-որ մեկը կտրել է երեք բնակիչների գլուխները։


== Դերակատրներ ==
Ջոնի Դեփ՝ Իկաբոտ Քրեյն
Քրիստինա Ռիչի՝ Կատրինա Վան Տասսել
Քրիստոֆեր Ուոքեն՝ Անգլուխ ձիավոր
Ռեյ Պարկ՝ Անգլուխ ձիավոր (փոխարինել է Քրիստոֆեր Ուոքենին մարտական դրվագներում)
Մարկ Պիքերինգ՝ երիտասարդ Մասբաթ, ում հայրը հաղթել էր անգլուխ ձիավորին
Կասպեր Վան Դիեն՝ Բրոմ Վան Բրունտ
Մայքլ Գամբոն՝ Բանտուս Վան Տասսել
Միրանդա Ռիչարդսոն՝ օրիորդ Մերի Վան Տասսել
Ջեֆրի Ջոնս՝ Ռեվերենդ Սթինուիք
Ռիչարդ Գիֆիթս՝ դատավոր Սամուել Ֆիլիպս
Իան ՄքԴիարմիդ՝ բժիշկ Թոմաս Լենքեսթեր
Մայքլ Գուֆ՝ նոտար Ջեյմս Հերդենբրուկ
Քրիստոֆեր Լի՝ քաղաքագլուխ
Սթիվեն Ուեդինգթոն՝ Քիլիան, Բեթի ամուսինը
Քլեր Սքիներ՝ Բեթ Քիլիան, մանկաբարձուհի
Ալուն Արմսթրոնգ՝ բարձրագույն ոստիկան
Մարտին Լանդաու՝ Փիթեր Վան Գերեթ
Փիթեր Գինես՝ Լորդ Քրեյն, Իկաբոդի հայրը
Լիզա Մերի Սմիթ՝ Լեդի Քրեյն, Իկաբոդի մայրը
Ջեսիկա Օյելովո՝ Սառա


== Մրցանակներ ==


== Ծանոթագրություններ ==


== Արտաքին հղումներ ==
Նիրհած հովիտը(անգլ.) ֆիլմը Internet Movie Database կայքում
«Նիրհած հովիտը»(անգլ.) ֆիլմը Allmovie կայքում:
Նիրհած հովիտը(անգլ.) ֆիլմը Rotten Tomatoes կայքում
«Նիրհած հովիտը»(անգլ.) ֆիլմը Metacritic կայքում:
«Նիրհած հովիտը»(անգլ.) ֆիլմը Box Office Mojo  կայքում
Tim Burton interview Archived 2010-03-30 at the Wayback Machine. by Charlie Rose
Stephen Pizzello (December 1999)։ «Galloping Ghost»։ American Cinematographer 
Tom Kenny (դեկտեմբերի 1, 1999)։ «Sound FX for 'Sleepy Hollow': Heads Will Roll, Horses Will Run»։ Mix։ Արխիվացված է օրիգինալից 2012-09-12-ին։ Վերցված է 2016-10-25 
The sword from “Sleepy Hollow” Archived 2012-08-26 at the Wayback Machine.
Գորիս քաղաքի երկդասյան արական ծխական դպրոց

Գորիս քաղաքի երկդասյան արական ծխական դպրոց, նախկինում  ծխական դպրոց Գորիս քաղաքում։


== Պատմություն ==
Արխիվային փաստաթղթերում և նույնիսկ տպագրված գործերում մեծ շփոթություն է գոյություն ունեցել Գորիս քաղաքի, Գորիս գյուղի և Հին Գորիս գյուղի հարցում։ Հաճախ դժվար է որոշել, թե տվյալ դեպքում դրանցից ո՞ր մեկի մասին է խոսքը։ Երկու վավերագրերում Գորիս քաղաքի արական ծխական դպրոցի հիմնադրման տարեթիվը ցույց է տրված 1890 թվականին։ Մեկ ուրիշ վավերագրում, որ կազմվել է 1872 թվականի ապրիլին և Էջմիածին ուղարկվել, նշվում է, որ «Կորիս գյուղաքաղաքի» ուսումնարանն ունեցել է 27 աշակերտ։ Ուսուցիչն է եղել «Կրթեալ առ պապ իւր Կորիսեցի» Հովհաննես Տեր-Մինասյանը։ Սա շատ կարևոր վկայություն է։ Այն ցույց է տալիս, որ դեռևս ուսուցիչ Հովհաննես պապի ժամանակ  Գորիսում ուսուցման գործը գոյություն է ունեցել։ Եվս մեկ վկայություն։ Վրաստանի պետական պատմական արխիվի ֆոնդերից մեկում պահված (1873 թվականի հունվարի 1-ի տվյալներով) և Կովկասում գործած հայկական դպրոցների ցուցակում նշված է նաև Գորիս գյուղի դպրոցը, որն ունեցել է 1 ուսուցիչ և 30 աշակերտ։ Հանդիպելով անհաղթահարելի դժվարությունների` այս դպրոցները որոշ տարիներ դադարել են գործել։ 1890 թվականին Կովկասում վերաբացված հայկական դպրոցների ցուցակում նշված է նաև Գորիսի դպրոցի անունը։ Մեկ ուրիշ վավերագրում նշված է, որ 1896 թվականի սկզբներին Գորիսի երկդասյան երկսեռ դպրոցն ունեցել է 5 ուսուցիչ և 165 աշակերտ։ Սակայն նույն թվականին փակվել է և 1905 թվականին վերաբացվել որպես միդասյան արական դպրոց ։ Երևանի թեմի դպրոցների 1911-1912 ուստարվա տեղեկագրի համաձայն` Գորիս քաղաքի եկեղեցական ծխական դպրոցը եղել է քառամյա խառը դպրոց, որտեղ սովորել են 44 տղա և 67 աղջիկ (111 հոգի) (13,119)։ 1914 թվականին ունեցել է 5 ուսուցիչ և նույնքան աշակերտ։ 1917 թվականին ունեցել է 7 ուսուցիչ և 202 աշակերտ (107 աղջիկ)։ 1876 թվականին Գորիսում գործել է նաև, այսպես կոչված, «գյուղական նորմալ դպրոց», որը ենթարկվել է լուսավորության մինիստրությանը։ Այն 1882 թվականին դարձել է երկդասյան ուսումնարան։


== Ծանոթագրություններ ==


== Աղբյուրներ ==
Կարեն Սահակյան «Ուրվագիծ Գորիսի կրթական համակարգի պատմության»
Գոհար Իգիթյան

Գոհար Թելմանի Իգիթյան (հունիսի 28, 1964(1964-06-28), Երևան, Հայկական ԽՍՀ, ԽՍՀՄ), հայ դերասան։ ՀՀ վաստակավոր արտիստ (2011)։ ՀՀ ժողովրդական արտիստ, ռեժիսոր Արմեն Խանդիկյանի կինը։


== Կենսագրություն ==
Գոհար Իգիթյանը ծնվել է 1964 թվականին, Երևանում։ 1981 թվականին ավարտել է Երևանի Ստեփան Զորյանի անվան թիվ 56 դպրոցը։ 1981-1984 թվականներին սովորել է Երևանի Համո Բեկնազարյանի անվան կինոյի և թատրոնի դերասանի ստուդիայում, 1983-1987 թվականներին` Երևանի գեղարվեստա-թատերական ինստիտուտում։ 1986 թվականին աշխատել է երիտասարդական էքսպերիմենտալ թատրոնում, 1987 թվականից՝ Երևանի Հրաչյա Ղափլանյանի անվան դրամատիկական թատրոնում։


== Ներկայացումներ ==
Քլեմենտին՝ Գ. Գորինի «Մոռանալ Հերոստրատին»
Դայակ՝ Վիլյամ Շեքսպիրի «Ռոմեո և Ջուլիետ»
Եվա՝ Ա. Նիկոլայի «Սպանել սիրո համար»
Արաքսի՝ Պերճ Զեյթունցյանի «Մեծ լռություն»
Կին՝ «Հիսուս Նազովրեցին և նրա երկրորդ աշակերտը»
Շուշան, Շողակաթ՝ Հակոբ Պարոնյանի «Կատակերգություն»
Օրիորդ Տումանովա՝ Հ. Մաթևոսյանի «Չեզոք գոտի»
Մարիա՝ «Մամա միա»
Նենսի Հ.Բերգերի «Սիրային խառնաշփոթ» (ՀԹԳՄ «Արտավազդ» մրցանակ` որպես «Տարվա լավագույն դերասանուհի», 2009),
Կին՝ «Ձուկն առանց ջրի» («Տարվա լավագույն երկրորդ պլանի դերասանուհի», 2012)


== Պարգևներ ==
ՀՀ վաստակավոր արտիստ, 2011
ՀԹԳՄ ոսկե մեդալ, 2014


== Ծանոթագրություններ ==
Նովոտրոիցկ (գյուղ, Յանաուլսկի շրջան)

Անվան այլ կիրառումների համար տե՛ս՝ ՆովոտրոիցկՆովոտրոիցկ (ռուս.՝ Новотроицк, բաշկիրերեն՝ Яңы Троицк), գյուղ Ռուսաստանի Բաշկորտոստան հանրապետության Յանաուլսկի շրջանի կազմում։
Բնակչությունը 2009 թվականին գրանցված տվյալներով կազմում էր 123 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օրգորա

Օրգորա (վրաց.՝ ორგორა), գյուղ Վրաստանում: Գտնվում է Սամցխե-Ջավախք մարզի Ասպինձայի շրջանում:


== Դիրք ==
Գյուղը գտնվում է ծովի մակարդակից 1240 մետր բարձրության վրա։ Շրջկենտրոն Ասպինձայից հեռու է 9 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 117 մարդ:


== Ծանոթագրություններ ==
Մալագա (այլ կիրառումներ)

Մալագա անվանումը կարող է ունենալ հետևյալ կիրառումները․

Մալագա - Իսպանիայի Մալագայի մարզի մայրաքաղաքը,
Մալագա (բասկետբոլային ակումբ) - իսպանական պրոֆեսոնալ բասկետբոլային ակումբ, որը հանդես է գալիս Իսպանիայի ACB լիգայում,
Մալագա (ֆուտբոլային ակումբ) -  իսպանական ֆուտբոլային ակումբ Մալագա քաղաքից, որ հանդես են գալիս Լա Լիգայում։
I’ll Never Love Again

«I’ll Never Love Again» (անգլ. թարգմանաբար՝ «Ես երբեք չեմ սիրի նորից»), ամերիկացի երգչուհի Լեդի Գագայի երգը, որ ընդգրկվել է «Աստղ է ծնվել» ֆիլմի սաունդթրեքում և թողարկվել 2018 թվականի հոկտեմբերի 5-ին։ Երգի հեղինակներն են Լեդի Գագան, Natalie Hemby, Հիլարի Լինդսին, Aaron Raitiere-ը։


== Երգի մասին ==
Երգի կինոտարբերակից բացի, որը հնչում է ֆիլմում, սաունդթրեքում ընդգրկվել է նաև երգի ընդլայնված տարբերակը։ Լեդի Գագան երգը գրել է Natalie Hemby-ի, Հիլարի Լինդսիի և Aaron Raitiere-ի ետ։ Երկու երգերի պրոդյուսերները եղել են Լեդի Գագան և Բենջամին Ռայսը։ Երգը կատարվել է G major տոնայնությամբ միջին տեմպով՝ 54 հարված րոպեում։ Ակորդների հաջորդականությունը կազմում է Gadd2-Em7-Cmaj9-D9sus, կրկներգում՝ Gadd2-Em7(no3)-Cmaj9/E-D9sus։ Լեդի Գագայի վոկալը՝ Սոլ3-ից մինչև Մի5։ USA Today ամսագրից Brian Truitt-ը երգը բնութագրել է որպես «սենտիմենտալ բալլադ»։


== Արձագանքներ ==
Երգն ընդհանուր առմամբ արժանացել է երաժշտական փորձագետների ու գրախոսողների հավանությանը, այդ թվում՝ Billboard («շշմեցնող բալլադ», «ֆիլմի լավագույն տեսարան», «ապշեցուցիչ գեղեցիկ լիրիկա»), The New York Times (համեմատել է Harry Nilsson-ի «Without You» և Eric Carmen-ի «All by Myself» երգերի հետ, «հին դպրոցի նրբագեղություն, զգացմունքայինություն և ձայնի ուժ»), Pitchfork, The Boston Globe, The Hollywood Reporter (կանխատեսել են, որ երգը կներկայացվի «Օսկարի»), USA Today («անարտահայտելի ձեռքբերում, որը մենակ կարող է դերասան-երգչուհուն արժանացնել իր առաջին «Օսկարին»՝ ևս մեկ անգամ հիշեցնելով, որ նա ներկայում լավագույն վոկալիստներից մեկն է ցանկացած ժանրում՝ փոփ երաժշտությունում կամ այլ»։


== Հիթ-շքերթներ ==


== Հավաստագրումներ ==


== Ծանոթագրություններ ==
Նովոսյոլովկա (գյուղ, Վալկիի շրջան)

Անվան այլ կիրառումների համար տե՛ս՝ ՆովոսյոլովկաՆովոսյոլովկա (ուկրաիներեն՝ Новоселівка), գյուղ Ուկրաինայի Խարկովի մարզի Վալկիի շրջանում։ Հիմնադրվել է 1857 թվականին։
2001 թվականի տվյալներով Նովոսյոլովկա գյուղում բնակվում էր 42 մարդ։ Բնակավայրը զբաղեցնում է 5,3 կմ² տարածք։ Բնակչության խտությունը կազմում էր 7920 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ժողովածու (5024)

Ժողովածու (5024), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5024 թվի տակ։ Ձեռագիրը գրվել է 1633 թվականին Կարապետ երեց Եվդոկացի գրիչի կողմից։ Գրված է թղթի վրա, որը ունի 20.5x14 չափս։ Ձեռագիրը կազմված է 173 թերթից։ Գրված է երկսյուն, նոտրգրով։ Պահպանակը ունի 2 էջ, գրված է թղթի վրա։ Կազմը` կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարան գրչի՝ 126ա, հետագայի՝ 126ա (1904 թ.), կնիք՝ 2ա (Պետրոս վարդապետ)։


== Բովանդակություն ==
Ստեփան Սիւնեցւոյ Մեկնութիւնք Սահմանաց Գրոց. Ամենայն չար տանջելի-ի։
Ֆրկան տաղ։
Ուստուռլապ։


== Ծանոթագրություններ ==
Կաասիկու (այլ կիրառումներ)

Կաասիկու անունը կամ տերմինը կարող է վերաբերել հետևյալ հոդվածներին․

Կաասիկու - գյուղ Էստոնիայի Մառտնա շրջանի կազմում։
Կաասիկու - գյուղ Էստոնիայի Կեռնու շրջանի կազմում։
Կաասիկու - գյուղ Էստոնիայի Կեինա շրջանի կազմում։
Կաասիկու - գյուղ Էստոնիայի Կասեպյաե շրջանի կազմում։
Պրոխլադնոե (գյուղ, Կրասնինսկի շրջան)

Անվան այլ կիրառումների համար տե՛ս՝ ՊրոխլադնոեՊրոխլադնոե (ռուս.՝ Прохладное), գյուղ Ռուսաստանի Սմոլենսկի մարզի Կրասնինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գորոդեց (գյուղ, Շումյաչինսկի շրջան)

Անվան այլ կիրառումների համար տե՛ս՝ ԳորոդեցԳորոդեց (ռուս.՝ Городец), գյուղ Ռուսաստանի Սմոլենսկի մարզի Շումյաչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 146 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մալյանո Սաբինա

Մալյանո Սաբինա (իտալերեն՝ Magliano Sabina), կոմունա Իտալիայում, գտնվում է Լացիո շրջանում՝ Ռիետի պրովինցիայում։
Բնակչությունը կազմում է 3692 մարդ։ Բնակչության խտությունը կազմում է 86 մարդ/կմ2։ Զբաղեցրած տարածքը կազմում է 43 կմ2։ Փոստային ինդեքսը՝ 02046։ Հեռախոսային կոդը՝ 0744։
Քաղաքի հովանավոր սուրբը հանդիսանում է Սան Լիբերատորեն, որի տոնը ամեն տարի նշվում է մայիսի 15-ին։ 


== Պատկերասրահ ==

		
		
		


== Արտաքին հղումներ ==
http://www.comunemaglianosabina.rieti.it Archived 2007-09-28 at the Wayback Machine.
Պաղեստին

Պաղեստին (արաբ․՝ فلسطين‎‎), պաշտոնական Պաղեստին պետություն (արաբ․՝ دولة فلسطين‎‎), դե յուրե Ինքնիշխան պետություն Միջին Արևելքում, որը հավակնում է Հորդանան գետի արևմտյան ափին (սահմանակցում է Իսրայելին և Հորդանանին) և Գազայի հատվածին (սահմանակցում է Իսրայելին և Եգիպտոսին), որի մայրաքաղաքն է համարվում Արևելյան Երուսաղեմը, չնայած վարչական կենտրոնը գտնվում է Ռամալլահում: Պաղեստին պետության մեծ հատվածը օկուպացված են Իսրայելի կողմից 1967 թվականի Վեցօրյա պատերազմից հետո։ Բնակչությունը 4.550.368 է 2014 թվականի դրությամբ և զբաղեցնում է աշխարհում 123-րդ տեղը։
Երկրորդ համաշխարհային պատերազմից հետո, 1947 թվականին ՄԱԿ-ը հաստատեց Բաժանման նախագիծը Պաղեստինի համար, որը հորդորում էր ստեղծել անկախ արաբական և հրեական պետություններ` առանձնացնելով Երուսաղեմը, որը պետք է ղեկավարվեր ՄԱԿ-ի հատուկ միջազգային կառավարման ռեժիմով։ Հրեական պետության հիմնադրումից հետո, որը 1948 թվականի մայիսի 14-ին ստացավ Իսրայել անվանում, ներքաշվեց պատերազմների մեջ արաբական բանակների հետ։ Ավելի ուշ Արաբական լիգայի կողմից ստեղծվեց Համապաղեստինյան կառավարությունը, որը կառավարեց Եգիպտոսի կողմից վերահսկվող Գազայի հատվածը։ Այն շուտով ճանաչվեց Արաբական լիգայի անդամ բոլոր պետությունների կողմից բացառությամբ Հորդանանի։ Չնայած Համապաղեստինյան կառավարությունը իրեն հռչակեց ոչ միայն Գազայի հատվածի, այլ ամբողջ նախկին Բրիտանական Պաղեստինի կառավարիչ, այն միայն սահմանափակվում էր Գազայի հատվածով։ Իսրայելը ավելի ուշ նվաճեց Գազայի հատվածը և Սինայի թերակղզին Եգիպտոսից, Հորդանանի գետի արևմտյան ափը Հորդանանից և Գոլանի բարձունքները Սիրայից Վեցօրյա պատերազմի ընթացքում։


== Ծանոթագրություններ ==


== Արտաքին հղումներ ==
Հովհաննես Բարսեղյան (2006)։ «Աշխարհագրական անունների հայերեն տառադարձության մասին որոշում»։ Տերմինաբանական և ուղղագրական տեղեկատու։ Երևան: 9-րդ հրաշալիք։ էջ 52։ ISBN 99941-56-03-9
Լյուիս շրջան (Նյու Յորք)

Անվան այլ կիրառումների համար տե՛ս՝ Լուիս շրջան (այլ կիրառումներ)Լյուիս շրջան (անգլ.՝ Lewis County), ԱՄՆ Նյու Յորք նահանգի 62 վարչական միավորներից մեկը։ Ընդհանուր տարածությունը 3.341 կմ² է, բնակչությունը՝ 27.087 մարդ (2010 թ. տվյալներով)։ Շրջկենտրոնն է Լոուվիլ բնակավայրը։ Կազմավորվել է 1805 թ.։
Արթիկջուր (գետ)

Արթիկջուր, գետ Արագածոտնի մարզում, Մանթաշ գետի ձախ վտակը։ Սկիզբ է առնում Արագածի հյուսիսարևմտյան լանջից։ Երկարությունը 26 կմ է, ջրհավաք ավազանը՝ 77 կմ²։ Սնումը հալոցքային է, վարարումը՝ գարնանը։ Ջրերն օգտագործվում են ոռոգման նպատակով։


== Ծանոթագրություններ ==
Ժողովածու (5071)

Ժողովածու (5071), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5071 թվի տակ։ Ձեռագիրը գրվել է 17-րդ դարում Գրիգոր քահանա գրիչի կողմից։ Ծաղկող՝ Գրիգոր քահանա։ Ստացողը եղել է Վարդան րաբունապետը։ Գրված է թղթի վրա, որը ունի 19.5x12 չափս։ Ձեռագիրը կազմված է 450 թերթից։ Գրված է երկսյուն, բոլորգրով։ Ունի Կիւրեղ Երուսաղէմացի 1, կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ սպիտակ կտավ։ Հիշատակարան գրչի՝ 6բ, 7բ, 23ա, 31բ, 
և այլուր, հետագայի՝ պահպանակ Գ (1826 թ.):


== Բովանդակություն ==
Կիւրղի Երուսաղէմացւոյ Կոչումն ընծայութեն։
Կղեմայ Գալանոսի Յաղագս աստուածային բացարձակ կատարելութեան։
Յաղագս երկրային մարմնոց։
Բարթ․ Մարաղացւոյ Հաւաքումն ի դիալեթիկէն, որ է Տրամաբանութիւն։


== Ծանոթագրություններ ==
Գաբի Ագեն

Գաբրիել Ագեն (անգլ.՝ Gaby Aghion, մարտի 3, 1921(1921-03-03), Ալեքսանդրիա, Եգիպտական սուլթանություն - սեպտեմբերի 27, 2014(2014-09-27), Փարիզի 5-րդ շրջան, Փարիզ), եգիպտա-ֆրանսիական նորաձևության դիզայներ և ֆրանսիական Chloé նորաձևության տան հիմնադիր։ 
Ենթադրվում է, որ նա է  հորինել «prêt-à-porter» տերմինը։


== Կարիերա ==
Գաբրիելը ծնվել է Ալեքսանդրիայում՝ Եգիպտոսում։ Լինելով ծխախոտի գործարանի տնօրենի դուստր՝ նա իր ամուսնուն՝ Ռայմոն Ագենին (1921-2009) հանդիպել է, երբ երկուսն էլ յոթ տարեկան էին և սովորում էին տարրական դպրոցում։ Գաբրիել Ագենը ծնվել է բամբակ արտահանողների հարուստ ընտանիքում, սակայն հանրային գիտակցության առաջին զարթոնքն է դրսևորել, որն էլ հետագայում նրան հասցրել է քաղաքական աքսորի։ Գաբին և Ռայմոնը երկուսն էլ հրեաներ են, ամուսնացել են 19 տարեկանում։ Զույգը Փարիզ է տեղափոխվել 1945 թվականին։ Փարիզում Ագենները հակվել են դեպի կոմունիստները՝  մտերմանալով գրողներ Լուի Արագոնի,  Օմիի, Պոլ Էլյուարի և Տրիստան Տցարայի հետ։ Գաբին գործարկել է Chloé-ն 1952 թվականին։ Ռայմոնը 1956 թվականին բացել է պատկերասրահ՝ մասնագիտանալով ժամանակակից արվեստում։ Chloé վեբ-կայքի տվյալներով՝ Ագենը մերժել է 1950-ական թվականների  նորաձևության կոշտ ձևականությունը և նուրբ գործվածքներից կանացի փափուկ հագուստ է ստեղծել ու այն անվանել «շքեղ պրետ-ա-պորտե»։ Յուրահատուկ իր ժամանակի համար՝ դրանք գեղեցիկ պատրաստված իրեր էին՝ առկա պահեստից։ Իր արհեստանոցը նա ստեղծել է իր մեծ տան տակ գտնվող խորդանոցում։ 1953 թվականին Գաբի Ագենը միավորել է ջանքերը Ժակ Լենուարի հետ․ վերջինս ղեկավարում էր բիզնեսը, իսկ նա՝ ստեղծագործությունը։ Երկյակը կազմակերպել է առաջին Chloé շոուն 1956 թվականին Կաֆե դե Ֆլորեում նախաճաշելիս՝ 1940-ականներին և 1950-ականներին թվականների երիտասարդ փարիզցի մտավորականների շրջանում։
Ագենը, որը ավելի ուշ հեռացել է հասարակության տեսադաշտից, ասել է․ «Դեռ պետք էր հորինել, և դա ինձ հուզեց»։ Ագենը վարձել է Կարլ Լագերֆելդին իր կարիերայի սկզբում, նաև այլ սկսնակ նորաձևության դիզայներների։ Նրա որդին՝ Ֆիլիպը, հիշում էր, թե ինչպես է Լագերֆելդը ընկերություն եկել 1960-ական թվականներին։ «Երբ նա ժամանեց Ժան Պատուի տնից, Կարլը ամաչկոտ մարդ էր։ Նա մորս հետ կազմել էր ֆանտաստիկ թիմ։ Նա համակվել էր Chloé ոգով»։
Գաբի Ագենը շարունակել է ղեկավարել տունը մինչև 1985 թվականը, երբ Chloé-ն գնվել է Dunhill Holdings-ի կողմից (ներկայումս՝ Compagnie Financière Richemont)։ նա մահացել է Փարիզում 2014 թվականի սեպտեմբերի 27-ին։


== Ծանոթագրություններ ==


== Արտաքին հղումներ ==
Chloé website
Chloe by Helene Schoumann (published by Assouline, 2003).
Gaby Aghion and Karl Lagerfeld revisit the past at an exhibition on the history of the Chloé label in Paris.  The New York Times, 17 October 2012
Յոհան Յուդեյխ

Յոհան Ֆրիդրիխ Յուդեյխ (գերմ.՝ Johann Friedrich Judeich հունվարի 27, 1828(1828-01-27), Դրեզդեն, Գերմանական միություն - մարտի 28, 1894(1894-03-28), Tharandt), գերմանացի անտառապահ։


== Կենսագրություն ==
Յոհան Ֆրիդրիխ Ուդեյխը կրթություն է ստացել Տարանդտի անտառտնտեսության ակադեմիայում։ 1849 թվականից որպես անտառապահ ծառայել է Սաքսոնիայում և Չեխիայում, 1866 թվականին նշանակվել է Տարանտտի Սաքսոնի անտառտնտեսության ակադեմիայի տնօրեն։
Անտառային տնտեսության մասին հատուկ ամսագրերում բազմաթիվ աշխատանքներից բացի, Ուդեյխը հայտնի է անտառի կառավարման իր դասընթացներով (Die Forsteinrichtug, Dresden, 1871; 5-րդ հրատ., 1893), որում նա եղել է գերմանացի անտառային ինժեներ Մաքս Պրեսսլերի  «զուտ եկամտի» մասին աշխատության կողմնակիցը։
Ուդեյխին  է պատկանում Ռացեբուրգի Die Waldverderber und ihre Feinde դասագրքի 7-րդ հրատարակության վերամշակումը (Բ., 1876); Հենրիխ Նիցշեի հետ միասին նա տպագրել է նույն աշխատության ութերորդ հրատարակությունը՝ «Lehrbuch der mitteleurop Forstinsektenkunde» վերնագրով (Բ., 1885-1895):
1868-1887 թվականներին  Ուդեյխինի խմբագրությամբ հրատարակվել է «Tharandter forstliches Jahrbuch» աշխատությունը (20 т., Դրեզդեն )1873 թվականից (1882 թվականից՝ Բոեմի հետ միասին) Ուդեյխը տարեկան հրատարակել է անտառտյին տեսության և որսորդական օրացույցի երկու հատոր (Forst- und Jagdkalender):


== Ծանոթագրություններ ==


== Գրականություն ==
«Юдейх, Иоганн-Фридрих»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
WorldCat Search (publications)